Ma yella deg tullist «Mḥend ur nefri», amsawal yerra lwelha-s akken iwata ɣer uwadem agejdan n teḥkayt, wagi d Mḥend, iga-as aglamn n tnefsit, yerna iglem-it-id ula s tigawin i iteg. Mḥend ur nefri yemmuger-d aṭas uguren d wat twacult-is akked wat taddartis. Tafekka-s d aqcic, maca afrayen-is d taqcict, yeɛreḍ ad iqabel ayen i t-yuɣen s ddwawi s tujjya, ad d-yerr ayen yellan deg-s d ugur ɣer leɛqel-is. Acku yessaram ad yidir am netta am tizya-s. Deg tikkest-a, i d-nefren yettban-d akk wayen i iexdem Mḥend i wakken ad yeɛreḍ ad yeḥlu maca ɣer tagara, asmi iṛuḥ ɣer Marikan yefra-tt d rray-is ad yeqqel d taqcict.